EN ORIGINALSERIE FRA NETFLIX
ATHEN 1967
Det er over, abbedisse. Jeg har med regnskapet så du kan se selv.
-Pengene er oppbrukt. -Men vi trenger medisiner.
Vi trenger senger. Vi trenger mat.
Jeg kan ikke avvise de som kommer.
Tidligere, når det har vært knapt med midler,
har du gjort opp for det ved å grave i egne lommer.
Jeg har allerede solgt alt jeg kunne.
Men da har vi ikke noe annet valg.
Ordenen må stenge dørene.
Tre...
To...
I kveld har vi med oss en helt spesiell gjest på Meet the Press.
Hans Kongelige Høyhet prins Philip, hertug av Edinburgh.
Han er her i Washington som en del av sin 18 dager lange rundreise i Canada og USA.
-Velkommen, sir. -Takk. Det gleder meg å være her.
Så mange spørsmål som melder seg, og så liten tid!
Men det er ett vi gjerne vil ha svar på,
vi uvitende amerikanere som simpelthen ikke forstår slikt:
Hvorfor er De ikke konge?
Når kongen av England gifter seg, blir hans kone, hvem hun nå måtte være,
automatisk dronning. Stemmer ikke det?
Jo, det stemmer.
Men hva skjedde da Dronningen giftet seg med Dem?
Som mann kjenner jeg at jeg blir opprørt!
Ja, og det må De gjerne bli.
Det er gudsjammerlig urettferdig.
Og for å holde oss til temaet om urettferdighet:
I en nylig nyhetsoppdatering fra London heter det seg:
"Dronning Elizabeth har ikke fått en lønnsøkning på 15 år."
Sant nok.
Artikkelen utmaler også de betydelige utfordringene kongefamilien står overfor
når det gjelder å overleve på sin bevilgede apanasje.
Er dette i ferd med å bli beklemmende for dere, sir?
Veldig. Vi forventer røde tall det kommende året.
Og dette handler ikke om sviktende tilsyn med husholdningen.
Vi har klart å holde oss innenfor et budsjett
som er basert på levekostnadene slik de var for 15 år siden,
ved Dronningens tronbestigelse.
Så for å ha råd til alt sammen...
Vel, vi har vært nødt til å foreta betydelige nedskjæringer,
og det begynner å få konsekvenser.
Om det ikke skjer noe snart, blir vi kanskje nødt til...
Altså, jeg vet ikke.
Kan hende blir vi nødt til å flytte til en mindre bolig, hvem vet.
-Et mindre slott? -Noe i den duren.
Vi har iverksatt en iherdig sparepolitikk som ikke har gjort livet enkelt.
For eksempel så hadde vi en liten yacht
-som vi ble tvunget til å selge. -Virkelig?
Snart vil jeg antagelig måtte slutte å spille polo. Slike ting.
Takk. Meet the Press er straks tilbake med flere spørsmål til Hertugen...
Internasjonal oppringning. Til London i England.
Nummer 01946 0200.
-Hallo, det er Ken? -Det er John Armstrong.
Jeg er i NY for å dekke Muhammad Ali-saken,
og Hertugen av Edinburgh har nettopp gitt et intervju i fjernsynet her.
Gi meg 600 ord til rådighet og forsideplass.
-Skal bli. -Du vil ikke angre.
Presenter gevær!
Jeg tenkte å innlede audiensen med å diskutere situasjonen i østre Nigeria,
men etter dagens artikkel i The Guardian om HKH hertugen av Edinburgh...
Ja, vi burde kanskje se på den først.
Hvordan reagerte kabinettet?
Positivt, generelt sett.
De økonomiske fremtidsutsiktene er dystre,
så tør jeg foreslå at regjeringen følger oppfordringen til Armstrong i The Guardian
og selger unna dette utdaterte og overflødige stykket statlig instans:
Kongefamilien.
I sin helhet?
De åpenbare kandidatene var fra seg av begeistring. Benn, Crossman, Castle.
Som forventet.
Vi tar en kronerulling og gir prinsen en ny ponni!
Slik samfunnsøkonomien er nå,
må beskjedne arbeiderfamilier landet over kjempe for å overleve.
Da fremstår en fattigdomserklæring fra en oppkjeftig snyltepave som han der
ikke bare upassende, men direkte støtende.
Jeg formoder at du vet hva den familien koster landets skattebetalere hvert år.
To og en halv million.
Sammenligner man det med den vanlige families forbruk...
Ja, det tallet kan jeg. 1607 pund.
Per år. Og kongefamilien koster oss mer enn fire ganger så mye, per dag!
-Og nå ber de om mer. Mer! -Skandaløst!
Det er ikke billig å spille polo, Barbara.
At de våger! Mens halvparten av...
Det var reaksjonene fra resten av dem som bekymret meg.
De "meningsnøytrale".
Forut for den artikkelen hadde kabinettet seks tilhengere av den harde linje,
som vil avskaffe apanasjen.
Mot fjorten som fremmet et mer moderat standpunkt.
Nåværende status er heller ti mot ti.
-Et anselig og foruroligende skifte. -Og hva er Deres holdning?
Min, ma'am?
Ja, statsminister, Deres. De sitter på den avgjørende stemmen.
Jeg har alltid vært monarkiets iherdige forkjemper,
slik historien vil vise.
Men når det kommer en fattigdomserklæring
fra ektemannen til den rikeste kvinnen i verden,
med en bønn til britiske skattebetalere om en lønnsøkning akkurat i disse tider,
da må også jeg stille meg litt...
...tvilende.
Så hva vil han ha oss til å gjøre?
Flytte inn i et rekkehus? Reise kollektivt hvor enn vi skal?
Han nevnte faktisk reisemåter.
Utgiftene til kongeskipet dekkes av marinen,
og utgiftene til flyene våre av flyvåpenet.
Margarets nylige ferietur til Amerika kostet statskassen 30 000 pund.
Som lønn for at hun nedla to dager med reelt arbeid.
Den ferien til Margaret sikret oss økonomisk støtte i millionklassen.
Dessuten fikk hun lovprisninger i samtlige av verdens aviser.
Hvilket er mer enn hva Mr. Wilson og hans...
...økonomisk ukyndige sosialistsammensvorne har oppnådd.
Overlat det til meg.
Hva skal det bety?
Det betyr at dette fordrer et motsvar. Et fyndig motsvar.
-Philip... -Du fortjener å bli lønnet skikkelig.
Vi fortjener å bli lønnet skikkelig.
Jeg gir meg ikke før det skjer.
Midtstenen er en ekte safir fra Ceylon,
omgitt av diamanter.
Safirer forekommer ikke i den størrelsen. Om bare en brøkdel er ekte, er det...
Bare test den.
Om du tilbyr meg en høvelig pris,
skal jeg vurdere å selge den.
Du finner meg hos Marta og Marias kristelige søsterskap.
Pefkons vei nummer 10, i nye Iráklio.
Utrolig!
Juveltyver i våre dager, altså. De viker ikke tilbake for noe!
-Arresterte dere henne? -Hvem?
Den falske nonnen.
Hun er på ingen måte falsk, din klovn. Hun er ei ekte nonne. Og ei prinsesse.
Hva?
Prinsesse Alice av Hellas og Danmark. Hun ble født på Windsor slott.
Grandonkelen hennes var en russisk tsar,
oldemora var dronning Victoria,
og sønnen hennes er gift med dronninga av England!
Så, har du hostet opp en pris til meg ennå, vennen?
Vennen, er du der?
Hører du meg?
Vennen?
Vennen min?
Deres Kongelige Høyhet.
Hallo, vennen? Hører du meg? Kan du svare?
Hallo?
-Deres Kongelige Høyhet. -Hallo? Vennen?
-Deres Majestet. -Ja?
-Hans Kongelige Høyhet... -Det gjelder ikke meg.
Jeg er "elskling" eller "klumpen". "Vennen" er en annen.
Ser du? Det fungerer.
-Du ville snakke med meg? -Ja.
Så...
-Jeg har snakket med oberst Adeane. -Ja.
-Og Martin Charteris. -Ja.
Og William Heseltine.
Et utvalg av dem du hater mest her i livet.
Vel, vi har kommet sammen...
I et reptilbur? I dyrehagen?
Nei, vi har besluttet at som et ledd i et omdømmeforbedrende tiltak,
-skal du "sjøsettes". -Hva?
Ikke som et skip, da.
Eller jo, kanskje litt som et skip.
Og i den anledning vil jeg ha deg med, sammen med resten av familien,
i en epokegjørende fjernsynsfilm.
Jeg har da fortalt deg denne historien. Om den gang jeg var barn...
-Ja. -...og vi rømte fra Hellas.
-I en sitronkasse. -En appelsinkasse.
Det var fordi folket hadde fattet uvilje mot oss i kongefamilien.
Fra det øyeblikk var vi blitt flyktninger. Vi levde i eksil.
Jeg stod uten et ordentlig hjem og uten familie.
Og jeg... Jeg vil ikke at det skal skje med oss.
Jeg vil at folk skal like oss og føle at de kjenner oss.
Jeg vet du hegner om privatlivet ditt,
men det er nok mye ved deg de ville like, om de bare fikk sjansen.
For eksempel dette at du viser deg som en gunstig investering.
Som et par svært solide støvler?
Finnes det noe bedre her i livet enn et par svært solide støvler?
-Det låter avskyelig. -Ja.
Jeg antok at du ville si det.
Men du og de andre reptilene insisterer?
Jeg er redd for det.
OMDØMMESKAPENDE FJERNSYNET - BBC
En film?
Ja. En dokumentarfilm.
-Tony, kunne du...? -Det vil si, ikke noe skuespill.
Ingen kunstgrep. Bare det uforstilt ekte.
-Som en av disse dyrelivsfilmene. -Dem liker jeg!
Bare at denne gangen er det vi som er den utrydningstruede arten.
Nemlig. De skal følge dagliglivet vårt,
for å bevise for alle der ute det vi her inne allerede vet.
-Som er hva? -Hvor hardt vi alle jobber.
Hvilken gunstig investering vi utgjør,
og at vi fortjener skattebetalernes bidrag.
Så vi må venne oss til å være omgitt av kameraer?
Ikke hele tiden. På og av de neste par månedene.
Så, heretter må alle oppføre seg pent.
Skal si det lyset er temmelig skarpt.
Trekker du den unna, Gary?
-Beklager, ma'am. -Jo, takk.
Ronald Lee.
David Salt.
-Terry Edwards. -Deres Majestet.
Sally Phipps.
Det fremstår nok meget glamorøst.
Lunch med den britiske OL-delegasjonen, middag med USAs president.
Men det krever mye jobb, grundige forberedelser og store utgifter.
Og spør man hva det hele tjener til,
så vil jeg si at det, og vi, er...
...verdt hvert øre.
Herover, mine herrer.
Fortsett.
God ettermiddag, statsminister.
Jeg forventet egentlig å bli møtt av kameraer.
Lys, mikrofoner...
-Så De har hørt det? -Ja.
Jeg er redd min mann er helt oppslukt av denne dokumentaren.
Jeg vet ikke så meget om fjernsyn, men jeg vet en god del om ekteskap
og når det er viktig å la noen utfolde seg.
Vi har meget å diskutere, ikke minst militærkuppet i Athen.
Ja. Der jeg mener å vite at Deres svigermor fremdeles bor?
Ifølge Utenriksdepartementet er det trolig at hun er i fare.
Dette er en offentlig kunngjøring: Regjeringen har falt,
og hæren har tatt kontrollen over byen og landet.
Alle utenlandske borgere bes forlate landet umiddelbart.
...så klipper vi til bordet...
Og jeg kan fortelle om forberedelsene.
Da kan vi fange noen av samtalene med staben.
Hvor lang tid vil dette ta?
Vi bør være klare hvert øyeblikk.
Er det den oppdaterte klipplisten?
-Fortsett, dere. -Ja, sir.
Hallo, du.
Jeg har snakket med statsministeren.
Som du vet, pågår det akkurat nå et militærkupp i Athen.
Ja?
Utenriksdepartementet mener vi burde sende et fly
for å hente din mor til England,
-og la henne bo her med oss. -Her?
Ja, her. Vi har nok av ledige rom i herberget.
-Når? -Så snart som mulig.
-I morgen? -Det går ikke.
-Hvorfor ikke? -Du innser
at det florerer av kameraer her på stedet?
Jeg har innsett det, ja.
Vi kan ikke la moren min sette hele filmprosjektet i fare.
-Du vet hvordan hun er. -Litt eksentrisk.
Verre enn som så.
Hun er ikke en del av vår verden og passer ikke inn i den. Hun...
Hun har tilbragt store deler av sitt liv innlagt på institusjoner.
Hun er ikke frisk. Og vi må være bevisst på hvordan vi fremstår.
Vi må være forsiktige. Uhyre forsiktige. Svaret er nei.
Er dere klare?
Kjør på!
-Kameraene er klare. -Skynd dere.
Selvsagt burde hun komme hit. Hun er 82 år,
og om det ikke skulle holde at hun er mor til Hertugen og svigermor til Dronningen,
så er det nok at hun er bestemoren til vår kommende konge. Få henne hit.
Gi henne naborommet til prinsesse Anne. Hun kan passe på henne.
Ja, ma'am.
Farvel, min kjære familie.
Farvel, mine kjære søstre.
Måtte Herren velsigne dere.
Måtte Herren bevare dere.
Takk, kjære deg.
Deres Kongelige Høyhet.
Takk.
Denne veien, takk.
Deres Majestet.
Vi er så glade for å ha deg her. I god behold.
Så snille dere er.
Altfor snille.
Bubbikins?
Din kjære sønn er dessverre opptatt for øyeblikket.
Vi holder på med en filminnspilling.
Hva?
Ikke viktig. Han kommer og ser til deg snart.
Du må være trett. Vi viser deg til rommet ditt.
Takk, takk.
-"Bubbikins"? -Ja.
Rommet Deres, Deres Kongelige Høyhet.
Det er nydelig.
Deres Kongelige Høyhet. Prinsesse Alice er ankommet.
Takk, Martin.
Vær så snill, mamma. Vær så snill!
Mamma!
De er klare for Dem, sir.
Det er tidlig morgen i et rekkehus i Highgate, og bedriftskonsulent Rex...
De filmer, kjære!
Vi blir filmet mens vi ser på fjernsyn.
Slik at folket kan se på
at vi ser på fjernsyn, på sine egne, hjemlige fjernsynsskjermer.
Vi har sunket ned på et helt nytt nivå av banalitet.
De er enkle å bruke, og ekspertene hevder at om tyve år
vil alle nye hus bli bygget med egne dataterminaler,
og at disse vil være billigere å leie enn dagens telefoner.
-Hva skal vi gjøre nå? -Venter dere at vi skal si noe?
-Ja. -Men hva?
Har noen forberedt noe?
Tanken var vel å avstå fra manus slik at det føles som en alminnelig aften.
Men dette er ingen alminnelig aften.
Hadde det vært det,
ville vi sittet hver for oss,
bedrøvelig avsondret på våre respektive slott.
Ikke oppå hverandre, slik som dette. Dette er som en marerittaktig julefeiring.
Rex Malik ser for seg en fremtid
der barn primært lærer via datamaskiner,
og alle hjem er utstyrt med dataterminaler
koblet til en felleshjerne...
Kanskje Deres Majesteter og Kongelige Høyheter kunne kommentere
det som vises i fjernsynet.
Det hadde vært enklere om vi hadde noe faktisk underholdende å se på.
Enig. Dette er uutholdelig.
-Kanskje blir det bedre med en drink? -Alt blir bedre med en drink.
-Ikke alt. -Å, ikke vær så pedantisk.
Colin!
-Og kutt! -Takk og lov.
Hallo?
Hei, kjære deg!
-Kan du hjelpe? -Ja, så klart kan jeg det.
Der finnes jo ikke en eneste fyrstikk på dette slottet.
Hvem er det?
Moren til Hertugen av Edinburgh. Prinsesse Alice av Hellas og Danmark.
I himmelens navn!
Sett en stopper for det der.
Nå, for pokker!
Fortell om klosteret Deres.
Ja, gjerne det. Det kalles Marta og Marias kristelige søsterskap.
Vi holder til i Pefkons vei nummer 10, i Athen.
Fortell om Hellas. Hvilke problemer står de oppi?
Var det derfor De...
Stans!
Dette er et mareritt.
Vi må få henne ut herfra. Til et sted der ingen ser henne.
Vi spiller inn en dokumentarfilm som kan få avgjørende betydning for vårt omdømme.
Denne gangen gikk de med på å gi fra seg opptakene.
Neste gang er de kanskje ikke like medgjørlige.
Hennes tilstedeværelse på slottet kan få hele prosjektet til å spore av.
-Så sint du er på henne. -Det er jeg ikke.
Du er hoppende rasende.
Har du stukket innom henne etter at hun ankom?
-Ikke det? -La meg råde deg til følgende:
Slutt å være så nedlatende overfor meg.
Slutt å blande deg, slutt å bry deg, bare slutt. Du vet ikke det grann.
Jeg vet at hun er moren din.
-Teknisk sett, ja. -Hva skal nå det bety?
At det var hun som fødte meg.
Hun var aldri noen mor.
Philip.
Philip!
Rosa kom løpende til meg midt på natten og erklærte:
"Vi trenger flere bøtter!"
Det var som å høre et orkester spille natten lang.
Det var egentlig utrolig morsomt, hadde det ikke vært for
at vi alle var dyvåte og forfrosne.
Her sitter dere to!
Deres Majestet.
Yaya har fortalt meg de mest utrolige historier fra livet sitt.
Sier du det? Jeg ville bare se til at du har alt du trenger. Bare sitt.
Ja, jeg har mer enn jeg trenger.
Det har ikke klosteret hennes.
-Hysj, snille deg. -De trenger 200 pund til taket.
-Virkelig? -Ja, det stemmer.
Og 300 pund til påfyll av medisiner og flere senger.
Derfor skriver vi nå til velgjørere og donatorer og ber om penger.
På slottets brevpapir...
Vi håper det kan hjelpe.
Og kanskje har vi noe her som vi kan vurdere å selge.
Som for eksempel?
Et maleri.
Et maleri?
Eller en klokke.
Her er så mange klokker overalt.
Dere kan sikkert avse et par stykker?
Det er ikke fullt så enkelt. Noen av dem står vi ikke fritt til å selge.
Men kanskje din kjære sønn kunne bidra med en donasjon.
Bubbikins.
Ja, Bubbikins.
I mellomtiden skal vi skaffe deg noen flere sigaretter,
og så kan slottet arrangere loppemarked med alle sine klenodier når vi er tilbake.
Bare sitt.
Hva?
-God morgen, Bridget. -God morgen, John.
-Gleder du deg til kveldens sending? -Veldig.
EN HISTORISK DOKUMENTAR
-God morgen, Bridget. -God morgen.
Så. Skru det på.
Buckingham Palace, kjent for verden som hjemmet til dronning Elizabeth den annen,
har syntes som et ugjennomtrengelig fort.
Driften har vært skjult for omverdenen. Men alt det vil forandres nå.
Vi har fått et sjeldent innblikk i hva som går for seg
hjemme hos Storbritannias viktigste familie.
Dagen begynner...
Å nei! Håret mitt ser skrekkelig ut.
Hvor mange kilo var det kameraet tilføyer, sa du?
Tenke seg til at dronningen, i likhet med sine landsmenn...
-Skru opp. -...har en kontorjobb.
Som sjef for fem avdelinger lener hun seg i stor grad på sine privatsekretærer.
Takk.
Og dette er...
Anbefalingene til...
Disse mennene har ansvar for alle Dronningens oppdrag og forpliktelser,
og på slottet skjer ingenting uten deres viten.
Dagene fylles av en stadig strøm av kongelige plikter.
Med de følgende titler...
Først, et møte med Det kongelige råd.
Dere lurer kanskje på hvorfor ingen av dem sitter?
Vel, det er det ingen som riktig vet. Men da fatter man seg iallfall i korthet.
Jeg spør meg hva som er verst.
Å måtte utholde slike møter eller å måtte se opptak fra dem.
Dronningen er ikke alene om å utføre slike plikter.
Dronningmoren har også mange offentlige opptredener.
Her får vi se deg fra din beste vinkel.
Hysj!
Se, mamma! Her kommer det avgjørende nærbildet.
Jeg er klar, Mr. DeMille!
En av monarkens foretrukne aktiviteter
er overoppsynet med det 600 mål store hestestutteriet ved Sandringham.
Men de kongelige forpliktelsene venter ikke på noen.
Ei heller de utallige arrangementer og mottagelser.
Her er alltid en begivenhet å forberede, og samme hva som markeres,
skal maten og serveringen holde en uovertruffen standard.
Tilstelningene kan synes overdådige, men er av stor betydning for nasjonen.
Det samme er skikkene.
Alle ambassadører skal behandles likt,
da man ugjerne vil gi inntrykk av at noen favoriseres.
-En stor ære, Deres Majestet. -Det var meget givende, herr Ambassadør.
Skal si verdenssituasjonen er sammensatt.
Men middagene og pliktene er ikke alt.
Dronningen og prins Philip tilbringer meget tid borte fra sine barn,
men feriene er forbeholdt familien,
og de unner seg disse både jevnlig og hyppig.
-God natt, John. -God natt, Sally.
Et av favorittreisemålene er Balmoral, dronningens private residens
i det skotske høylandet.
"I går kveld benket hele landet seg foran en dokumentarfilm
som skulle gi kongefamilien tilbake sin rettmessige plass:
I sentrum for nasjonens beundring.
Dessverre ble resultatet et ganske annet.
Det er vanskelig å vite hva de hadde sett for seg,
da de gikk med på å åpne dørene for fjernsynskameraene.
At å få se dem blottet for all prakt og mystikk,
ville levne oss henrykt over hvor alminnelige de er. Så påfallende lik oss.
At å se dem reise mellom sine ulike slott,
fra palass til palass, i båter og flymaskiner vi selv har betalt for,
spradende over landområder de eier, fiskende i elver de eier,
og grillende ute i skoger de eier,
ville minne oss på deres utrettelige slit og strev
og hvilken god investering de utgjør,
og anspore oss til å øke pengesummen vi betaler dem."
Høyere, John! Ikke vær blyg, kom igjen! Få høre hva du har skrevet, John.
-Kom igjen. -"Selv den mest ihuga monarkist
må vedgå at det sterkeste forsvarsverk monarkiet har å ruste seg med,
er mystikken det omgis av,
-som òg gir utspring til dets opphøydhet." -Hør, hør!
"Men det eneste ærefryktinngytende ved denne gjengen,
er det perspektivløse omfanget av hva de selv mener seg berettiget,
og deres evne til å bedrive tørrprat av et kaliber
som fratar den dødssyke lysten til å kjempe."
Bra jobba, John. Bra jobba!
Noen fabelaktige seertall.
De høyeste noensinne for en faktabasert dokumentar.
Samt noen begeistrede anmeldelser i avisene i dag morges.
-De var nådeløse. -Ikke de jeg leste.
Jeg liker å tro at jeg forstår meg på fjernsynsmediet bedre enn de fleste.
Jeg kan takke det for mitt politiske liv.
Fordi jeg har lært meg, med årene, hvordan å hanskes med det.
Hvordan å nyttiggjøre meg det.
Men kan hende er dette noe kongefamilien ikke egner seg for.
-Fjernsynet appellerer til vanlige folk. -Men det var poenget.
Å vise at bakenfor slottets murer er vi helt vanlige folk.
-Nei, ma'am, dere er ikke vanlige. -Er vi ikke det?
Vi står opp om morgenen og legger oss om kvelden.
Vi arbeider, blir slitne, blir forkjølet.
Vi har onkler å gremmes over og julehøytider å takle. Vi er høyst normale.
Men det er ikke slik folket oppfatter dere, og....
Om jeg får si det, og det er her det blir en smule komplisert...
De vil ikke at dere er normale.
Hva vil de, egentlig? Fortell! Det er dette vi ønsker svar på.
-Hva venter dere av oss? -Sannheten er at det vet vi ikke selv.
Utover at vi ønsker at dere skal være idealbilder.
Et ideal.
Intet menneske er et idealbilde.
Gud er det eneste idealbildet.
Desto bedre om kongefamilien var blitt holdt ute av syne,
ute av sinn,
for å bevare vår helse og forstand.
Problemet er at vi ikke kan gjemmes bort.
Vi er nødt til å ha verdens øyne på oss til enhver tid.
Så hva er løsningen?
Det beste vi har funnet på så langt, har vært ritualer og mystikk.
De holder oss avskåret, men innen synsvidde.
Narrespillet og staffasjen,
mystikken og etiketten...
De tjener ikke til å holde oss adskilt, men til å holde oss i live.
KONGEFAMILIENS STORHET FALMER IDET TV-KAMERAENE KOMMER TETT PÅ
-Du ringte på meg? -Ja.
Sett deg.
Ikke nok med at dokumentaren unnlot å oppfylle mine hensikter,
den har på et vis virket mot sin hensikt.
Heller enn å skrive om hvilken gunstig investering vi er,
er disse anmelderne samstemt i sin latterliggjøring av...
Vår forstokkethet, vår dumhet,
vår forfengelighet og råflotthet...
-Jeg advarte... -Ikke si at du advarte meg.
Jeg gjorde det.
Det var en tåpelig idé. Den var dømt til slå feil.
Er du pent nødt til å si hva du mener, uten omsvøp, hver gang sjansen byr seg?
Du vet hvem jeg har det fra!
Hva tenker du å foreta deg?
Jeg hadde håpet vi kunne diskutere hva du skal foreta deg.
Jeg har lyst til å sette deg i kontakt med The Manchester Guardian,
i anledning et høyprofilert og grundig portrettintervju.
Hvorfor dem? Og ikke Daily Telegraph eller Daily Mail,
eller andre som iallfall er litt vennlig innstilt?
Fordi, etter all denne negative kritikken
kunne en støtteerklæring fra en av våre argeste kritikere bidra til å snu trenden.
Så fremt vi får deres støtte.
Du er vår mest nøysomme, jordnære
oppmerksomhetssky og måteholdne representant.
Om noen kan berge oss ut av dette, så er det deg.
John, jeg ble nettopp kontaktet av slottets pressesekretær.
La meg gjette. De vil ha en unnskyldning,
og kaller kritikken min upatriotisk og forrædersk.
Nei, de tilbyr oss et intervju med prinsesse Anne.
Hva? Lille frøken sur og mutt?
Ja, og det mest absurde ved det hele
er at de etterspurte deg, spesifikt, til å skrive det.
De har offisielt gått fra vettet.
-Kjør til midtre nordport, sir. -Skal bli.
John Armstrong fra The Guardian. Jeg har en avtale med Anne.
Hvem?
-Prinsesse Anne. Til et intervju. -Stemmer det. Følg meg.
-Vent her, er De snill. -Takk.
-Nå, Yaya. -Hva?
Løp.
Kom igjen!
Mottok De ikke beskjeden, Mr. Armstrong?
Hennes Kongelige Høyhet prinsesse Anne er...
Hun føler seg ikke bra. Hun er svært forkjølet og må stå over.
-Nei, ingen nevnte det. -Beklager så meget. Jeg følger Dem ut.
-Hvem er det? -Hvem da?
Nonnen.
Jo, det er...
-Det er prinsesse Alice. -Hvem?
Moren til HKH hertugen av Edinburgh.
-Tror De hun vil snakke med meg? -Ikke under noen omstendigheter. Kom nå.
-Jeg kan spørre henne selv. -Det passer seg ikke.
Mr. Armstrong, vennligst...
Hei, jeg heter John Armstrong. Jeg skal skrive om kongefamilien for The Guardian.
-Får jeg stille Dem noen spørsmål? -Hva?
John Armstrong, fra The Guardian. Kunne vi få intervjue Dem?
-Men selvfølgelig! -Hun takket ja.
Så, kjære deg, hva kan jeg hjelpe med?
Vel, jeg tror befolkningen i dette landet
er svært interessert i å bli bedre kjent med Dronningens svigermor.
-Mener du det? -Å, ja da. Så...
La oss begynne fra selve begynnelsen.
Men jeg er eldgammel.
-Da blir vi sittende her en stund. -Jeg har all verdens tid.
Vel...
Jeg ble født på Windsor slott.
Dronning Victoria var selv til stede under fødselen.
Var hun det?
Som barn hadde jeg etter sigende tungt for det.
"Tungt"? På hvilken måte?
-Tungt for å gå? -Nei, kjære deg.
Tungt for å bruke hodet.
Jaha.
Jeg ble født døv.
Så trist å høre.
Men ellers var De helt normal?
Jeg trodde iallfall det.
Men andre mente tydeligvis ikke det, for så fikk jeg diagnosen schizofreni.
Jeg ble sendt til et asyl.
Et sinnssykeasyl?
Ja.
Jeg ble behandlet av Sigmund Freud.
Han var ingen snill mann.
Fortsett.
Jeg var innlagt i litt over to år.
Før jeg klarte å rømme.
...behandlet med elektrosjokk...
...hysteriet hennes...
EN KONGELIG HELGEN
Bubbikins.
"Det heter seg, når man vitser på svigermors bekostning...
...at å ha slike på besøk, er et mareritt.
Men et besøk fra denne svigermoren må være kjærkomment.
Prinsesse Alice er et sant unikum.
Et medlem av kongefamilien som har opplevd større lidelser enn oss alle,
arbeidet hardere enn oss alle,
og utrettet mer godt enn oss alle.
Med sin medfødte hørselshemning ble hun gjennomgående misforstått,
utstøtt og undervurdert.
Leger utsatte henne for usigelige grusomheter.
De røntgenstrålte livmoren for å fremskynde overgangsalderen
og redusere kjønnsdrift,
og behandlet henne med elektrosjokk for hysterilidelser.
Men heller enn å nære bitterhet
viet prinsesse Alice livet til veldedighet og det offentliges tjeneste.
Hun har kjempet for sosial rettferdighet, ofte med fare for egen sikkerhet."
Den bare fortsetter.
Det er et kjærlighetsbrev.
Jeg vil be deg om forlatelse.
For hva da?
Min manglende tro.
I lange tider har jeg prøvd å holde deg godt unna kameralinsene,
når det er åpenbart at du burde stått i begivenhetenes sentrum.
Om det er noen her som skylder noen en unnskyldning,
så vet vi begge at den går motsatt vei.
I det minste fikk søstrene dine en bit av sin mor.
Da vi ble tvunget til å forlate Hellas, var jeg helt ute av meg.
Jeg trengte pleie.
Jeg trengte hjelp.
Men det var ikke hjelp de gav deg.
Det var tortur.
-De gjorde så godt de kunne. -Nei.
Behandlingen du fikk, var barbarisk.
Og motet du viste, ved å heve deg over det, var bemerkelsesverdig.
Jeg taklet det ikke alene.
Det ville jeg aldri gjort.
Jeg ble hjulpet gjennom det hele.
Nå, Bubbikins, du nevnte at du mangler tro.
Hvor er troen din?
-Den ligger brakk. -Hva?
Den ligger brakk.
Det er ikke bra.
Se på dette som en mors gave...
...til sitt barn.
Ett eneste råd.
Finn deg en tro.
Det hjelper. Eller nei.
Ikke bare hjelper.
Det er alt.
Ser ut til at det klarner opp.
Hva sier du til en spasertur?
Vi kan flytte lunsjen med Lord og Lady Casey til den 12.,
som gir oss tid til overrekkelsen av Dronningens standart
til flyskolen ved luftforsvarets base på Little Rissington den 9.
Bra. Takk skal du ha, Michael. Var det alt?
Det var ett punkt til, ma'am.
Dokumentarfilmen om kongefamilien
har skapt stor interesse hos utenlandske kringkastere.
Både Canadas rikskringkasting og Australias rikskringkasting
-og CBS i Amerika... -Nei.
-Ma'am? -Det skjer ikke.
Nei vel.
Det virker som at BBC planlegger å sende den i reprise om tre uker.
Det skal heller ikke skje.
I alle tilfeller
er det nok best om den dokumentaren aldri blir sett igjen, noe sted, av noen.
Kan du ta hånd om det?
Ja, ma'am.
Tekst: Hilde Jørgensen